Diari Oficial de la Generalitat Valenciana


Sumari del DOGV 5008, del 18-05-2005 (2005/4847)

ORDE de 23 de novembre de 2004, de la Conselleria de Cultura, Educació i Esport, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5008

Data del DOGV
:   18-05-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/4847


Data del document
:   23-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * educació preescolar
    * ensenyament secundari
    * ensenyament privat
    * centre d'ensenyament
    * ensenyament primari
    * educació especial

ORDE de 23 de novembre de 2004, de la Conselleria de Cultura, Educació i Esport, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats. [2005/X4847]
  
Els expedients han sigut iniciats a instància dels representants de la titularitat dels centres que sol·liciten la modificació de l'autorització d'obertura i funcionament per als ensenyaments que s'especifiquen en l'annex.
  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, pel que fa a espais educatius, al que disposa la normativa aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Cada expedient ha sigut tramitat per la Direcció Territorial de Cultura, Educació i Esport corresponent i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, o el compromís d'aportar-les abans de l'inici de les activitats educatives corresponents, de conformitat amb la normativa aplicable.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Modificar, amb efectes del curs escolar 2004/2005, l'autorització d'obertura i funcionament dels centres que s'especifiquen en l'annex, en els termes que s'hi assenyalen.
  
DISPOSICIONS ADDICIONALS
  
Primera
  
Els centres Nuestra Señora del Rebollet, d'Oliva, La Encarnación, de Sueca i María de los Ángeles Suárez de Calderón, de Gandia, que no hi han aportat la relació de professors i les titulacions respectives de les unitats d'Educació Especial (suport a la integració) hauran de fer-ho davant la Direcció Territorial de Cultura, Educació i Esport corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons quin siga l'últim dels actes.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons quin siga l'últim dels actes.
  
València, 23 de novembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX
  
Centre: NUESTRA SEÑORA DEL REBOLLET
  
Titular: Hermanas Carmelitas de la Caridad
  
Adreça: Pl. Juan de Escrivá, 1
  
Localitat: Oliva
  
Província: València
  
Codi: 21060136
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, de manera que el centre queda configurat en la seua totalitat amb la següent composició:
  
- 6 unitats d'Educació Infantil, segon cicle, amb 137 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 3 unitats d'Educació Especial (suport a la integració), amb 45 llocs escolars.
  
Centre: LA ENCARNACIÓN
  
Titular: Parroquia de San Pedro Apóstol
  
Adreça: Pl. Sant Pere, 5
  
Localitat: Sueca
  
Província: València
  
Codi: 08602508
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars.
  
- 12 unitats d'Educació Primària, amb 300 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 4 unitats de Batxillerat, amb 120 llocs escolars, en les modalitats autoritzades
  
- 2 unitats d'Educació Especial (suport a la integració, una per a Educació Primària i altra per a Educació Secundària Obligatòria) amb 30 llocs escolars.
  
Centre: MARÍA DE LOS ÁNGELES SUÁREZ DE CALDERÓN
  
Titular: Fundación María Ángeles Suárez de Calderón
  
Adreça: c/ les Foies, s/n; c/ Babord, s/n.
  
Localitat: Gandia-Grau
  
Província: València
  
Codi: 22715092
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitat i 15 llocs escolars, i una unitat d'Educació Primària, de manera que el centre queda configurat en la seua totalitat amb la següent composició:
  
- 4 unitats d'Educació Infantil, primer cicle, amb 61 llocs escolars, distribuïts de la següent manera:
  
1 unitat per a xiquets de 0 a 1 any, amb 8 llocs escolars.
  
1 unitat per a xiquets d'1 a 2 anys, amb 13 llocs escolars.
  
2 unitats per a xiquets de 2 a 3 anys, amb 40 llocs escolars.
  
- 6 unitats d'Educació Infantil, segon cicle, amb 150 llocs escolars.
  
- 13 unitats d'Educació Primària, amb 322 llocs escolars.
  
- 8 unitats d'Educació Secundària Obligatòria, amb 240 llocs escolars.
  
- 4 unitats d'Educació Especial (suport a la integració, dos per a Educació Primària i dos per a Educació Secundària Obligatòria), amb 60 llocs escolars.